Dmitrijus Levickis

Dmitrijus Levickis (Dmytro Levickis, , , 1735 m. Kijevas ? – 1822 m. balandžio 4 d. Sankt Peterburgas) – ukrainiečių kilmės rusų dailininkas portretistas.

 Biografija 
1758–1762 m. mokėsi ir dirbo su A. Antropovu Sankt Peterburge, 1762–1763 m. Maskvoje. Išgarsėjo po 1770 m. parodos Peterburgo dailės akademijoje. 1771–1788 m. dėstė akademijoje, nuo 1771 m. jos narys.

 Kūryba 
Ankstyviesiems portretams būdinga baroko stilistika („A. Kokorinovo portretas“ 1769 m., „P. Demidovo portretas“ 1773 m.). Brandžiojo kūrybos laikotarpio portretai paveikti klasicizmo estetikos (serija „Smolno instituto auklėtinių portretai“ 1772–1776 m., „D. Didro portretas“ 1773 m., „Jekaterina II  – įstatymų leidėja Teisingumo deivės šventykloje“ 1783 m.). Vėlyviesiems kūriniams būdingas sentimentalumas, kameriškumas („N. Lvovo portretas“ 1789 m.).

Jo kūryba padarė įtaką V. Borovikovskio, P. Sokolovo, I. Miropolskio kūrybai.

 Galerija 

 Literatūra 
 Русская живопись в XVIII веке, т. 1. Д. Г. Левицкий, СПБ. 1902;
 Гершензон-Чегодаева Н. М., Д. Г. Левицкий, М., 1964.
 Кузнецов С. О. Неизвестный Левицкий. Портретное творчество живописца в контексте петербургского мифа. СПб., 1996

 Šaltiniai 

Kategorija:Rusijos tapytojai portretistai
Kategorija:Ukrainos tapytojai